
 28.12.2021
 BG
 Официален вестник на Европейския съюз
 L 462/15
 РЕГЛАМЕНТ ЗА ИЗПЪЛНЕНИЕ (ЕС) 2021/2319 НА КОМИСИЯТА
 от 21 декември 2021 година
 за одобрение на изменения на равнището на Съюза на спецификацията на защитено наименование за произход или защитено географско указание („Terre Tollesi“/„Tullum“ (ЗНП))
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Делегиран регламент (ЕС) 2019/33 на Комисията от 17 октомври 2018 г. за допълнение на Регламент (ЕС) No 1308/2013 на Европейския парламент и на Съвета по отношение на заявленията за предоставяне на закрила на наименования за произход, географски указания и традиционни наименования в лозаро-винарския сектор, процедурата за предявяване на възражения, ограниченията на употребата, измененията на спецификациите на продуктите, отмяната на закрилата и етикетирането и представянето (1), и по-специално член 15, параграф 2 от него,
 като има предвид, че:
 (1)
 Комисията разгледа заявлението за одобрение на изменения на равнището на Съюза в продуктовата спецификация на защитеното наименование за произход „Terre Tollesi“/„Tullum“, изпратено от Италия в съответствие с член 105 от Регламент (ЕС) No 1308/2013 на Европейския парламент и на Съвета (2) във връзка с член 15 от Делегиран регламент (ЕС) 2019/33.
 (2)
 В съответствие с изискването по член 97, параграф 3 от Регламент (ЕС) No 1308/2013 Комисията публикува в Официален вестник на Европейския съюз (3) заявлението за одобрение на измененията на равнището на Съюза в спецификацията.
 (3)
 В Комисията не постъпиха възражения по реда на член 98 от Регламент (ЕС) No 1308/2013.
 (4)
 Поради това измененията на равнището на Съюза в продуктовата спецификация следва да бъдат одобрени в съответствие с член 99 от Регламент (ЕС) No 1308/2013 във връзка с член 15, параграф 2 от Делегиран регламент (ЕС) 2019/33,
 ПРИЕ НАСТОЯЩИЯ РЕГЛАМЕНТ:
 Член 1
 Одобряват се публикуваните в Официален вестник на Европейския съюз изменения в продуктовата спецификация на наименованието „Terre Tollesi“/„Tullum“ (ЗНП).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 декември 2021 година.
 За Комисията,
 от името на председателя,
 Janusz WOJCIECHOWSKI
 Член на Комисията
 (1) ОВ L 9, 11.1.2019 г., стр. 2.
 (2) Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (OВ L 347, 20.12.2013 г., стр. 671).
 (3) ОВ C 396, 30.9.2021 г., стр. 15.
 